4Amú wǎ ńkūkúmá ai bələ́b bóé bə́ ngálóm naa ó zu fə́b Yúda ai Yērúzalɛm, anə́ ḿból Mvéndé Zambá woe é nə̄ é mvéndé ó bələ́ kálada yǎ étē á mɔ́ móe, 15ai nâ ó bə̄gə mɔní ai mvɔ́d yǎ bīfáī bí ńkūkúmá ai bələ́b bóé bávə́ ású Zambá Ísraɛ̂l yǎ étɔbɔgɔ é nə́ á Yērúzalɛm, 16ḿbámáná ai é mɔní ai é mvɔ́d ésə̄ wǎyi kɔ́b éwōgē Babilón ésə, fǔfulu ai bifái bí mvǎm yā áyɔŋ ai bəfada báyi və́ ású tə́mpɛ́l Zambá wābán á Yēruzalɛm. 17Ńdɔ̄ hḿ é mɔ̄ní nyɔ́, wayi bəlan ai nyé naa ó kus bəyóm bə́ nyag, bəyóm míńtómbá ai bɔ́n míńtómbá ai é dzóm ésə̄ yásíli ású ńtúnán wábán ai bisoe məyɔg; wayi byá və̄ anə́ bīfái á Ndá Zambá wāān á Yēruzalɛm. 18É sílíba ǎ yi bug ai mvɔ́d, myǎyi bəlan ai byá ḿból myādiŋ, ai wǎmēn ai bəbə́nyɔ̄ŋ, anə́ ńyían Zāmbá wāān ó nə́. 19Bílábǎn yā báyi wa və́ wā ású ésíé yā Ndá Zambá woe, tə́légē byá Zāmbá woe ósū á Yērúzalɛm. 20É dzóm éfə̄ yáyi dzə́man ású Ndá Zambá woe, á yásílī nâ ó və, o nə dzɔ́ dzǎm nɔŋ á ndá akúmá ǹkúkúmá. 21Mǎmēn, ǹkúkúmá Artasersɛs, mabénde bəbaala bə́ ńkɔ̌b bə́sə̄ yā Éfrāta á yād naa: "É dzóm ésə fada Esdras, ǹsaŋ bəkálada yǎ Mvéndé Zambá yǎ yób ā yi síli, bə́ vâ nyé dzɔ̄ təge tigibi, 22a kələ kwí á táŋ miǹsaŋ mí mɔní mí sílíba ǹtɛd, bivəgá bí ovə́ga ǹtɛd, bəfonda bə́ wɔ̂n ǹtɛd, bəfónda bə́ m̀bɔ́n ǹtɛd, ǹkǔ abím ásə báyi.